open-index/open-wikipedia-markdown huggingface dataset:
மைதிலி மொழி

**மைதிலி மொழி** (मैथिली) இந்திய-ஐரோப்பிய மொழிக் குடும்பத்தில், இந்திய-ஈரானிய மொழிகள் குழுவின் துணைக் குழுவான இந்திய-ஆரிய மொழிகளுள் ஒன்றாகும். இது இந்திய மாநிலமான பிகார் மாநிலத்தின் வடக்குப் பகுதியிலும், தெற்கு நேபாளத்தின் *[[தெராய்]]*  பகுதியிலும் பேசப்படுகின்றது. மொழியியலாளர் இதனை ஒரு கிழக்கு இந்திய மொழியாகக் கருதுவதால், மத்திய இந்திய மொழியான இந்தி மொழியில் இருந்தும் இது வேறுபட்டது. இது இந்தி, வங்காளம் ஆகிய இரு மொழிகளினதுமே கிளை மொழியாகக் கருதப்பட்டு வந்தது. 2003 ல் மைதிலி மொழி, இந்தியாவில் தனி மொழித் தகுதியைப் பெற்றுக்கொண்டது. இந்திய அரசியலமைப்பின் எட்டாவது அட்டவணையில் சேர்த்துக் கொள்வதன் மூலம், இதற்கு அலுவல் மொழித் தகுதியைப் பெற்றுக்கொள்வதற்கான இயக்கத்தின் காரணமாக மைதிலி மொழிக்கு 2003 இல் இத் தகுதி வழங்கப்பட்டது. 

மைதிலி மொழி மரபு வழியாக மைதிலி எழுத்து முறையில் எழுதப்பட்டு வந்தது. வங்காள மொழி எழுத்துக்களை ஓரளவுக்கு ஒத்த இவ்வெழுத்தை, *திர்ஹுத்தா* அல்லது *மிதிலக்ஷர்* என்றும் குறிப்பிடுவது உண்டு. *கைத்தி* எழுத்து முறையிலும் இது எழுதப்படுவது உண்டாயினும், இன்று பெரும்பாலும் தேவநாகரி எழுத்து முறையே பயன்பாட்டில் உள்ளது. மரபு வழியான மைதிலி எழுத்து முறையை பாதுகாப்பதற்கான நடவடிக்கைகளும் மேற்கொள்ளப்பட்டு வருகின்றன. 

மைதிலி என்ற பெயர் முற்காலத்தில் ஒரு தனி அரசாக இருந்த மிதிலா (மிதிலை) என்பதன் பெயரிலிருந்து பெறப்பட்டது. இதற்கு வளமான இலக்கியமும் உள்ளது.

## குறிப்புகள்

## வெளி இணைப்புகள்

பகுப்பு:பீகாரிய மொழிகள்
பகுப்பு:இந்திய-ஆரிய மொழிகள்
பகுப்பு:இந்திய மொழிகள்
பகுப்பு:மொழி வகைகள் மற்றும் பாணிகள்
கிறகுஜேவாச் படுகொலைகள்

thumb|250px|right|படுகொலைகள்

**கிறகுஜேவாச் படுகொலைகள்** (*Kragujevac massacre*) என்பது நாசி செருமனிய இராணுவத்தினரால் சேர்பிய (அன்றைய யுகோஸ்லாவியா) நகரான கிறகுஜேவாச்சில் பெண்கள் குழந்தைகள் உட்பட சேர்பிய, ரோமானிய இனத்தைச் சேர்ந்த சுமார் 7000 பேர் வரை படுகொலை செய்யப்பட்டதைக் குறிக்கும். இம்மனிதப்படுகொலை 1941 அக்டோபர் 20-21 நிகழ்ந்தது. ஆகிய நாட்களில் நடைபெற்றது. இது செருமனியின் சேர்பிய ஆக்கிரமிப்பின் போது நடைபெற்ற கொடுரமான படுகொலைகளில் ஒன்றாகும்.

## காரணிகள்
இரண்டாம் உலகப் போரின் போது செருமனியர்கள் போரில் காயமுறும் ஒவ்வொரு செருமனியருக்கும் 50 சேர்பியர் வீதமும், கொல்லப்படும் ஒவ்வொரு செருமனியருக்கும் 100 சேர்பியரும் கொலைச் செய்ய்ப்படுவர் எனக் கூறியிருந்தனர். ஜேர்மன் துருப்புக்கள் யுகோஸ்லாவிய பார்டீசன் படைகளாலும், செட்னிக்ஸ் விசுவாசிகளாலும் கொரொஞ்சி மிலனொவக் நகருக்கு அருகே தாக்கப்பட்டனர். இதன் போது தாங்களுக்கு ஏற்பட்ட இழப்புக்களுக்காகவே ஜேர்மனியர் இப்படுகொலைகளைச் செய்தார்கள்.

## கைதும் படுகொலையும்

அக்டோபர் 19 முன் காலையில் முழுநகரமும் சுற்றிவலைக்கப்பட்டது. 16 தொடக்கம் 60 வயதுடைய சுமார் 10,000 பேர் கைது செய்யப்பட்டனர். பாடசலைகளிலிருந்தும் மாணவர்கள் கொண்டு செல்லப்பட்டனர். அடுத்த நாள் அக்டோபர் 20 மாலை 6 மணியளவில் படுகொலைகள் தொடங்கின. சுமார் 400 பேர் கொண்ட குழுக்களாக மக்கள் துப்பாகியால் சுட்டுக் கொலைச் செய்யப்பட்டனர். துப்பாக்கிச் சூடுகள் அடுத்த நாளும் மந்தகதியில் (அக்டோபர் 21) தொடர்ந்தன. துப்பாக்கிச் சூடுகளின் முடிவில் மீதமிருந்த கைதிகள் தடுத்து வைக்கப்பட்டனர்.

## நினைவுக்கல் மற்றும் நிகழ்வுகள்
இப்படுகொலைகளில் கொல்லப்பட்டவர்களை நினவுக்கூறும் வகையில் படுகொலைகள் நடைபெற்ற சுமாரைஸ் என்ற இடம் நினைவுப் பூங்காவாக மாற்றப்பட்டுள்ளது. இப்பூங்காவில் பல நினைவுக் கற்கள் காணப்படுகின்றன. பாடசாலை மாணவர்கள் கொலைச் செய்யப்பட்டதை நினைவுக் கூறுமவகையில் பல கவிதைகளும் எழுதப்பட்டுள்ளன.

## மேற்கோள்கள்

## வெளியிணைப்புகள்

* ஜேர்மனியின் சேர்பிய ஆக்கிரமிப்பும் கிறகுஜேவாச் படுகொலைகளும்
* கிறகுஜேவாச் படுகொலைகள் நடந்தேறிய விதம்

பகுப்பு:நாசிசம்
பகுப்பு:1941 நிகழ்வுகள்
பகுப்பு:செருமனியில் படுகொலைகள்
1469

**1469** (**[[ரோம எண்ணுருக்கள்|MCDLXIX]]**) பழைய ஜூலியன் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* அக்டோபர் 19 - அரகோன் (Aragon) நாட்டு இளவரசன் பேர்டினண்ட் காஸ்டில் (Castille) நாட்டின் இளவரசி இசபெல்லாவுக்கும் திருமணம் நடைபெற்றது. இந்நிகழ்வு பின்னர் 1516இல் ஸ்பெயின் நாடு ஒருங்கிணைக்கப்பட வழிகோலியது.
* பேரிசியா மற்றும் ஆப்கானிஸ்தான் மன்னன் அபு சாயிட் என்பவனை உசுன் ஹசன் என்பவன் போரில் வென்றான்.
* ஸ்கொட்லாந்து மன்னன் மூன்றாம் ஜேம்ஸ் டென்மார்க்கிடம் இருந்து ஓர்க்னி மற்றும் ஷெட்லாந்து தீவுகளைக் கைப்பற்றினான்.
* "சேனா சம்மத விக்கிரமபாகு" என்பவன் கண்டி இராச்சியத்தின் அரசன் ஆனான்.

## பிறப்புகள்
* ஏப்ரல் 15 - குரு நானக் தேவ், சீக்கிய மதத்தைத் தோற்றுவித்தவர் (இ. 1539)
* வாஸ்கோ ட காமா, (இ. 1524)

## இறப்புகள்
* பெப்ரவரி 17 - அபு சயித் மிர்சா, தைமூரியப் பேரரசின் சுல்தான் (பி. 1424)
* நிக்கோலோ டா கொன்ட்டி, வெனிசிய வணிகர் (பி. 1395)

## 1469 நாற்காட்டி

## மேற்கோள்கள்

*
சிந்தி மொழி

**சிந்தி மொழி** (  ; , ) தெற்காசியாவின் சிந்துப் பகுதியில் பேசப்பட்டு வரும் ஒரு மொழியாகும். இப்பகுதி தற்போது பாகிஸ்தான் நாட்டின் மாகாணங்களுள் ஒன்றாகும். இது இந்திய-ஆரிய மொழிக் குடும்பத்தைச் சேர்ந்த இந்திய-ஈரானியப் பிரிவைச் சேர்ந்த இந்திய-ஆரிய மொழிகளுள் ஒன்று. இது பாகிஸ்தானில் சுமார் 18.5 மில்லியன் மக்களாலும், இந்தியாவில் ஏறத்தாழ 2.8 மில்லியன் மக்களாலும் பேசப்பட்டு வருகிறது. இது மேற்படி இரண்டு நாடுகளிலும் உத்தியோக பூர்வ மொழியாக ஏற்றுக்கொள்ளப் பட்டுள்ளது. இம் மொழி ஒர் இந்திய-ஆரிய மொழியாக வகைப்படுத்தப்பட்டு உள்ள போதும், இதில் திராவிட மொழிச் செல்வாக்குக் காணப்படுவதால் இது ஒரு தனித்துவமான மொழியாக விளங்குகிறது. பெரும்பாலான சிந்தி போசுவோர் பாகிஸ்தானின் சிந்து மாகாணத்தில் செறிந்து வாழ்கின்றனர். ஏனையோர் இந்தியாவிலும், உலகின் வேறுபல நாடுகளில் இடம்பெயர்ந்தும் வாழ்கின்றனர். 

## எழுத்து முறை
இந்திய, பாகிஸ்தான் பிரிவினையின் போது இந்து சிந்திகள் சிந்து மாகாணத்தை விட்டு வெளியேறியபோது, சிந்தி மொழி பரவத் தொடங்கியது. முன்னர் இம் மொழி தேவநாகரி எழுத்தில் எழுதப்பட்டு வந்தது. பிரித்தானிய ஆட்சிக் காலத்தில், கிழக்கிந்தியக் கம்பனியின் உதவியுடன், சிந்து மொழிக்காக மாற்றம் செய்யப்பட்ட அரபி எழுத்துமுறை உருவாக்கப்பட்டது. பிரிவினைக்குப் பின்னர், இந்திய அரசு, அரபி எழுத்து முறையுடன், தேவநாகரி எழுத்து முறையையும் மீண்டும் அறிமுகப்படுத்தியது . 

## பாடதிட்டம்
தென்கிழக்குப் பாகிஸ்தானில் உள்ள பாடசாலைகளில் சிந்தி மொழி முதல் மொழியாகப் பயிற்றப்படுகிறது. இந்தியாவில், சிறப்பாக மகாராட்டிர மாநிலத்தில் பல பாடசாலைகள் சிந்திச் சமுதாயத்தினரால் நடத்தப்படுகின்றன. இப் பாடசாலைகளில் சிந்தி கல்வி மொழியாகவோ அல்லது ஒரு பாடமாகவோ இருக்கிறது. சிந்தி மொழி ஏராளமான சொற்களைக் கொண்டது. இதனால், இது இலக்கியங்களை ஆக்குவதற்கு ஏற்ற மொழியாக விளங்கியது. கவிதைகள் உட்படப் பல இலக்கியங்கள் இம்மொழியில் ஆக்கப்பட்டன. சிந்தியின் கிளைமொழிகள் பாகிஸ்தானின், தெற்குப் பஞ்சாப், பலூச்சிஸ்தான், வடமேற்கு முன்னரங்க மாகாணம் ஆகிய இடங்களிலும், இந்தியாவில் குஜராத், ராஜஸ்தான் ஆகிய மாநிலங்களிலும் பேசப்பட்டு வருகின்றன.

## குறிப்புகள்

## உசாத்துணை

## ஆதாரங்கள்

* 
* 
* 
* 
* 
* 
* 
* 
* 
* 

## வெளியிணைப்புகள்

* Sindhi Language Authority
* Sindhi Dictionary
* 
* Mewaram's 1910 Sindhi-English dictionary 

பகுப்பு:இந்திய-ஆரிய மொழிகள்
பிரான்ஸ் தலித் மாநாடு

**பிரான்ஸ் தலித் மாநாடு** பிரான்ஸ் இலங்கைத் தலித் சமூக மேம்பாட்டு முன்னணியிரால் முதன்முறையாக ஒக்டோபர் 20, 21 2007 காலப்பகுதிகளில் பாரிசில் நடைபெறுகிறது.  "இலங்கைத் தலித்மக்களின் எதிர்கால சமூக பொருளாதார அரசியல் முன்னேற்றம் கருதிய வேலைத்திட்டங்களை உத்வேகப்படுத்தும் நோக்கில் இம்மாநாடு நடத்தப்பட்டது."  

இந்த மாநாடு தமிழ்த் தேசியத்துக்கு, குறிப்பாக தமிழீழ விடுதலைப் புலிகளுக்கு எதிரான கருத்துப் போக்கை கொண்டுள்ளது என சிலரால் விமர்சிக்கப்பட்டுள்ளது.

## புகலிடத்தில் சாதியம்
இந்த மாநாடு இலங்கைத் தமிழர்கள் புகலிடத்தில் சாதி தொடர்பாக மேற்கொள்ளும் ஒரு முக்கிய நிகழ்வு ஆகும்.  புகலிடத்தில் சாதிய சமூகக் கட்டமைப்பின் அழுத்தம் இறுக்கமாக தொடர முடியாவிட்டாலும், திருமணம், ஊர் ஒன்றியங்கள் ஊடாக புகலிடங்களிலும் சாதியக் கட்டமைப்பின் தாக்கம் தொடர்ந்து இருந்தே வருகின்றது என்பது இங்கு குறிக்கத்தக்கது.     

## மேற்கோள்கள்


## வெளி இணைப்புகள்
* தலித் அரசியல் அறிக்கை - தூ மின்சஞ்சிகை
* வசந்தத்தின் இடிமுழக்கம். - ஒக்ரோபர் 21 எழுச்சியின் நாற்பதாவது வருட நினைவுகளும் பாடங்களும்  - ஷோபாசக்தி
* புலம்பெயர் தேசத்தில் சிறீலங்கா புலனாய்வு பிரிவின் புதிய பொறிகள் - விமர்சனப் பார்வை - சாத்திரி
* பாரிஸ் தலித் மாநாட்டின் தவறான போக்கை அம்பலப்படுத்துதல் - பி.இரயாகரன்
* நடைபெற்ற தலித் மாநாட்டு விபரம்
* தலித் மாநாடு: பின்குறிப்புகள் - ஷோபாசக்தி
*தேசியமும் பகுதி2 :சேனன் -சேனன்

பகுப்பு:தலித்தியல்
பகுப்பு:சாதிகள்
பகுப்பு:பிரான்சில் தமிழ் மாநாடுகள்
பகுப்பு:2007 தமிழ் மாநாடுகள்
நந்தனார்

**நந்தனார்** என்னும் தலைப்பில் கீழுள்ள கட்டுரைகள் உள்ளன:

*நந்தனார் - திருநாளைப் போவார் நாயனார்
*நந்தனார் சரித்திரம் - காவியம்
*நந்தனார் (1933 திரைப்படம்)
*பக்த நந்தனார் (1935 திரைப்படம்)
*நந்தனார் (1942 திரைப்படம்)
காசுமீரி மொழி

**காசுமீரி மொழி** ஒரு வடமேற்கு இந்திய-ஆரிய மொழியாகும். இது, முக்கியமாக இந்திய மாநிலமான சம்மு காசுமீரின் காசுமீர் பள்ளத்தாக்குப் பகுதியில் பேசப்படுகிறது. இம் மொழி பேசும் 7,147,000 தொகையினரில், 6.797.587 பேர் இந்தியாவிலும் மிகுதிப் பேர், 353,064 பாகித்தானிலும் உள்ளனர். இந்திய-ஐரோப்பிய மொழிக் குடும்பத்தின், இந்திய-ஆரியப் பிரிவைச் சேர்ந்த இந்த மொழி புவியியல் அடிப்படையிலான துணைக் குழுவான தார்டிக் மொழிகள் குழுவில் அடங்குகிறது. இது இந்தியாவின் அட்டவணைப் படுத்தப்பட்ட 23 மொழிகளுள் ஒன்றாகும்.

## எழுத்து வடிவம்
காசுமீரி ஒரு வினை இரண்டாவதாக வரும் சொல் ஒழுங்கு (V2 word order) கொண்ட ஒரு மொழியாகும். சாரதா எழுத்து முறையில் எழுதப்பட்ட சில ஆவணங்கள் இருந்தபோதும் காசுமீரி  மொழி அண்மைக்காலம் வரை பேச்சு மொழியாகவே இருந்தது. பின்னர் இது பார்சிய-அரபி எழுத்துக்களில் எழுதப்பட்டது. தற்போது இம்மொழி, பார்சிய-அரபியில் அல்லது தேவநாகரி எழுத்தில் எழுதப்பட்டு வருகிறது. எழுதும் போது உயிர் எழுத்துக்களை எப்பொழுதும் பயன்படுத்துவதனால், பார்சிய-அரபியில் எழுதப்படும் மொழிகளுள் காசுமீரி  தனித்துவமானது ஆகும். 

## மொழிப் பயன்பாடு
பல்வேறு அரசியற் காரணங்களினாலும் போதிய கல்வி வசதிகள் இல்லாமையாலும் காசுமீரி மொழிக் கல்வி பெரிதும் புறக்கணிக்கப்பட்ட நிலையிலேயே காணப்படுகின்றது. இதனைப் பேசுவோர் தொகையும் குறைந்து வருகிறது. சம்மு காசுமீரி மாநிலத்தின் உத்தியோக மொழி காசுமீரி  அல்ல என்பதும், இத் தகுதியை உருது மொழியே பெற்றுள்ளது என்பதும் குறிப்பிடத் தக்கது. காசுமீரி பேசுவோரிற் சிலர் இரண்டாவது மொழியாக ஆங்கிலம் அல்லது இந்தியைப் பயன்படுத்துகின்றனர். கடந்த சில பத்தாண்டுகளாக காசுமீரி மொழி இப்பகுதியிலுள்ள பல்கலைக் கழகங்களிலும், கல்லூரிகளிலும் பாடமாக அறிமுகப் படுத்தப்பட்டுள்ளது. தற்போது பாடசாலைகளுக்கான பாடத் திட்டங்களிலும் இதனைச் சேர்த்துக் கொள்வதற்கான முயற்சிகள் நடைபெறுகின்றன. 

## இலக்கியம்
சார்ச்சு ஆபிரகாம் கிரியர்சன் என்பவர், 1919 ஆம் ஆண்டில் எழுதும்போது, தார்டிக் மொழிகளில் காசுமீரி மட்டுமே இலக்கியத்தைக் கொண்ட மொழி என்று குறிப்பிட்டார். காசுமீரி மொழியில் காணப்படும் இலக்கியங்கள் சுமார் 750 ஆண்டுகள் வரை பழமையானவை. இதுவே ஆங்கிலம் உள்ளிட்ட பல நவீன மொழி இலக்கியங்களின் வயதாக உள்ளது.

## மேற்கோள்கள்

## வெளியிணைப்புகள்

* கிரியர்சன், ஜார்ஜ் ஆபிரகாம். ஒரு காஷ்மீரி மொழி அகரமுதலி. கல்கத்தா: வங்காள ஆசிய சங்கம், 1932. 
* ''காஷ்மீரியில் மொழியியல் ஆய்வுகள்'' - ஓம்கார் என் கௌல் புது டில்லி: பாஹ்ரி பதிப்பகம், 1977. 
* ''காஷ்மீரி மொழியியல் அம்சங்கள்'' - தொகுப்பு ஓம்கார் என் கௌல், பீட்டர் எட்வின் ஹூக் ஆகியோர் புது டில்லி: பாஹ்ரி பதிப்பகம், 1984. 
* ''காஷ்மீரியில் தீவிர பயிற்சிநெறி'' ஓம்கார் என் கௌல் மைசூர்: இந்திய மொழிகளுக்கான மைய நிறுவனம், 1985. 
* ''காஷ்மீரியில் இடைநிலைப் பயிற்சிநெறிi'' - ஓம்கார் என் கௌல் மைசூர்: இந்திய மொழிகளுக்கான மைய நிறுவனம், 1994. 
* ''காஷ்மீரி: ஒரு அறிதிறன்-விளக்க இலக்கணம்'' - காஷி வாலி, ஓம்கார் என் கௌல் ஆகியோர் இலண்டன்: Routledge 1997.
* ''இரண்டாம் மொழி கற்போருக்கான காஷ்மீரி-ஆங்கில அகரமுதலி'' - ஓம்கார் என் கௌல், எஸ். என். ராய்னா, ஆர். கே. பட் ஆகியோர் மைசூர்: இந்திய மொழிகளுக்கான மைய நிறுவனம், 2000.  
* ''நவீன காஷ்மீரி இலக்கணம்'' - ஓம்கார் என் கௌல், காஷி வாலி ஆகியோர் ஸ்பிரிங்ஃபோல்ட்: டன்வூடி பதிப்பகம், 2006. 
* ''பேச்சுக் காஷ்மீரி: ஒரு மொழிப் பாடநெறி'' - ஓம்கார் என் கௌல்  டெல்லி: மொழி ஆய்வுக்கான இந்திய நிறுவனம், 2006. 

பகுப்பு:இந்திய-ஆரிய மொழிகள்
கோனார்

**கோனார்** (*Konar*) எனப்படுவோர் தமிழகத்தில் வாழுகின்ற ஓர் இனக்குழுவினர் ஆவர். இவர்கள் மாடு வளர்ப்பதை தொழிலாக கொண்டவர்கள். இவர்களை தற்காலத்தில் யாதவர்கள் என்றும் குறிப்பிடுகின்றனர். மேலும் *ஆயர்* மற்றும் *[[இடையர்]]* என்றும் அழைக்கப்படுகின்றனர். பண்டைய சங்க இலக்கியங்களில் முல்லை (வனப் பகுதி) வாசிகளாகக் காணப்படுகின்றனர்.

தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட பிரிவில் உள்ளனர்.

## சொற்பிறப்பு
ஆல்ஃப் ஹில்டெபீட்டல் கூற்றுப்படி, கோனார் ஒரு தமிழ் சாதியாகும், அவர்கள் கிருஷ்ணர் சார்ந்த ஜாதியான யாதவரை தங்கள் பிறப்பிடமாகக் கருதுகின்றனர். பல வைணவ நூல்கள் கிருஷ்ணரை ஆயர் சாதி அல்லது கோனார், குறிப்பாக ஆண்டாள் தேவியால் இயற்றப்பட்ட திருப்பாவை, குறிப்பாக கிருஷ்ணரை "ஆயர் குலத்து மணி விளக்கே" என்று குறிப்பிடுகின்றன. *கோனார்* மற்றும் *கோவலர்* ஆகிய பெயர்கள் *கோன்* என்ற தமிழ் வார்த்தையிலிருந்து பெறப்பட்டவை ஆகும். இது "ராஜா" மற்றும் "கால்நடை வளர்ப்போர்" என்று பொருள்படும். இந்த வார்த்தை சமசுகிருத வார்த்தையான *கோ* (மாடு) என்பதிலிருந்து அல்லது தமிழ் வார்த்தையான *கோல்* (கால்நடை வளர்ப்பவர்) என்பதிலிருந்து பெறப்பட்டவையாகும்.

*ஆயர்* என்ற சொல் *பசு* என்ற பொருளைக் கொண்ட *ஆ* என்ற தமிழ் வார்த்தையிலிருந்து பெறப்பட்டிருக்கலாம். இடை (நடுத்தர) என்ற சொல் முல்லை பகுதியைக் குறிக்கும். இது குறிஞ்சி (மலைப் பகுதி) மற்றும் மருதம் (வயல் பகுதி) என அழைக்கப்படும், இரண்டு சங்க நிலப்பரப்புகளுக்கு இடையிலான இடைநிலை மண்டலமாகும். இடையர் என்பது ஒரு மாடு வளர்ப்பவருக்கு தமிழில் பொதுவாகப் பயன்படுத்தப்படும் வார்த்தையாகும்.

இவர்கள் கால்நடை மேய்த்தல் தொழிலைச் செய்பவர்களாக இருந்தனர். தமிழ்நாடு சாதிகள் பட்டியல் காட்டும் பிற்படுத்தப்பட்ட சாதிகளில் இவர்கள், தமிழரான இடையர்கள் ஆவர். இவர்களோடு தெலுங்கர்களான வடுக அஸ்தாந்திர கொல்லா பிரிவினரையும் சேர்த்து யாதவர் என்று அழைக்கப்படுகின்றனர்.

## வரலாறு
இடைக்கால கல்வெட்டுகளின்படி, கோனர்கள் யாதவ வம்சாவளியைச் சேர்ந்த நந்தபுத்திரர்கள் என்று குறிப்பிடப்படுகிறார்கள். வரலாற்று ரீதியாக அவர்களில் சிலர் மன்னர்கள் மற்றும் தலைவர்கள் போன்ற பதவிகளை வகித்துள்ளனர்.

## இதையும் பார்க்கவும்
யாதவர்

## மேற்கோள்கள்

பகுப்பு:சாதிகள்
பகுப்பு:தமிழரில் சாதிகள்
வரிசைமாற்றத்தைப் பற்றிய கோஷி தேற்றம்

கணிதத்தில் ஓர் n-கணத்தின் **வரிசைமாற்றம்** என்பது அவ்வுறுப்புக்களை ஒரு வரிசையிலிருந்து வேறொரு வரிசைக்கு மாற்றும் செயற்பாடு. ஒவ்வொரு வரிசைமாற்றத்திற்கும் அதிலுள்ள சுழல்களைப்பொருத்து அதன் (சுழல்)வகை தீர்மானிக்கப்படுகிறது. எடுத்துக்காட்டாக, 
\begin{pmatrix}
1 & 2 & 3 & 4 & 5 & 6 & 7 & 8 & 9\\
2 & 4 & 3 & 9 & 7 & 8 & 5 & 6 & 1
\end{pmatrix}
என்ற 9-வரிசைமாற்றத்தில் 
:: ஓர் 1-சுழல், இரண்டு 2-சுழல்கள், மற்றும் ஒரு 4-சுழல்
உள்ளன. இதனால் இதன் சுழல்வகை  1 2^2 4 என்ற குறியீட்டால் குறிக்கப்படும். இதே சுழல்வகையைக் கொண்டதாக எத்தனை 9-வரிசைமாற்றங்கள் இருக்கமுடியும்   என்ற கேள்விக்கு **கோஷி** (1789-1857) **தேற்றம்** விடை தருகிறது. அதன்படி இவ்வகையில் 11,340 வரிசைமாற்றங்கள் இருக்கின்றன.

## தேற்றம்

ஓர் n-வரிசைமாற்றத்தில்

: j_1 \quad 1-சுழல்கள், 
:j_2 \quad 2-சுழல்கள், 
:...., 
:j_k \quad  k-சுழல்கள்

இருந்தால், வரிசைமாற்றத்தின் வகை (type)  1^{j_1}2^{j_2}...k^{j_k} என்று சொல்லப்படும். சுருக்கமாக வகை (j) என்றும் சொல்லலாம்.  நிச்சயமாக  
::1j_1 + 2j_2 + ... +kj_k = n.

இவ்வகையிலுள்ள n-வரிசைமாற்றங்களின் எண்ணிக்கை =

::  \frac{n!}{ 1^{j_1}2^{j_2}...k^{j_k}. {j_1}!{j_2}!...{j_k}!}

\Pi(j) = 1^{j_1}2^{j_2}...k^{j_k}. {j_1}!{j_2}!...{j_k}!
என்ற குறியீட்டைப் பயன்படுத்தி இவ்வெண்ணிக்கையை  \frac{n!}{\Pi(j)} என்று சுருக்கமாகவும் சொல்லலாம்.

## எடுத்துக்காட்டுகள்

* (1 2^2 4) என்ற சுழல்வகையில் உள்ள 9-வரிசைமாற்றங்களின் எண்ணிக்கை = \frac{9!}{1\times2^2\times4\times2!} = 11,340.
* (1 2^2) என்ற சுழல்வகையில் உள்ள 5-வரிசைமாற்றங்களின் எண்ணிக்கை = \frac{5!}{1\times2^2\times2!} = 15.

## நிறுவலின் சாயல்

ஒரு மாதிரிக்காக 27 குறியீடுகள் கொண்ட ஒரு கணத்தின் வரிசைமாற்றங்களில்  (j) = 1^2.2^5.3.4^3 என்ற சுழல்வகையை கவனிப்போம். இவ்வரிசைமாற்றம்

::(.)(.)(..)(..)(..)(..)(..)(...)(....)(....)(....)

என்ற வகையில் இருக்கும்.  அடைப்புக் குறிகளுக்குள் இருக்கும் ஒவ்வொரு புள்ளியின் இடத்திலும் 27 குறியீட்டிலிருந்து ஒன்றை (எந்த குறியீட்டையும் இரட்டிக்காமல்) பொருத்திவிட்டால் நமக்கு வேண்டிய ஒரு வரிசைமாற்றம் கிடைத்துவிடும். மொத்தம் 27! வழிகளில் இதைச்செய்யலாம். ஆனால் பல முறைகள் ஒரே வரிசைமாற்றத்தில் வந்து முடியும். இப்படி நேரும் இரட்டிப்புகளை நம் எண்ணிக்கையிலிருந்து தள்ளிவிட வேண்டும். இந்த இரட்டிப்புகள் இரண்டு விதமாக நேரலாம்:

* உதாரணமாக, 
:: மூன்று 4-சுழல்கள் நேரும்போது, சுழல்களின் சேர்வை பரிமாறக்கூடியதாதலால்,
:: (1234)(5678)(9\quad10\quad11\quad12) ஐ 
:: (5678)(9\quad10\quad11\quad12)(1234) என்றோ, அல்லது
:: (5678)(1234)(9\quad10\quad11\quad12) என்றோ
எழுதலாம். ஆனால் இவையெல்லாம் ஒரே வரிசைமாற்றத்தையே குறிக்கும்.

* மற்றும், ஒரு சுழலை அதன் சுற்றுவரிசையை பாதிக்காமல் எந்த குறியீட்டிலும் தொடங்கலமாதலல், 
::  (5678) என்ற சுழல் (6785), அல்லது, (7856) என்றோ மொத்தம் நான்கு முறைகளில் எழுதப்படலாம்.
:: ஒவ்வொரு i-சுழலும் i முறைகளில் மாற்றி எழுதப்படலாம்.
இதனால் எண்ணிக்கையை சரியாகக் கணக்கிடுவதற்கு  27! என்ற எண்ணிக்கையை 1^2.2^5.3.4^3.2!.5!.3! ஆல் வகுக்கவேண்டும்.

இதே நியாயத்தினால்தான் தேற்றத்தின் நிறுவலும் தீர்மானிக்கப்படுகிறது.

## இவற்றையும் பார்க்கவும்

* வரிசைமாற்றக் குலத்தின் சுழற் குறியீடு

பகுப்பு:சேர்வியல் தேற்றங்கள்
ஜான் ஆபிரகாம்

இது ஜான் ஆபிரகாம் என்ற திரைப்பட இயக்குநரைப் பற்றியது. இதே பெயருடைய நடிகரைப் பற்றிய கட்டுரை இங்கு உள்ளது.

**ஜான் ஆபிரகாம் (John Abraham)** (ஆகஸ்ட் 11, 1937 - மே 31, 1987) கேரளாவில் பிறந்த ஒரு புகழ்பெற்ற திரைப்பட இயக்குநர். புனேவில் உள்ள திரைப்படக் கல்லூரியில் ரித்விக் கடக்கிடம் திரைக்கலையினை பயின்றவர்.

ஒடேஸா இயக்கம் என்ற புதுமையான இயக்கத்தினை தொடங்கியவர். திரைப்பட ஆர்வலர்கள் மூலம் திரைப்படங்களை தயாரித்து மக்களிடம் கொண்டு சேர்ப்பது என்ற கொள்கையோடு துவக்கப்பட்டது ஒடேஸா இயக்கம்.

ஜான் கேரளாவில் மிகவும் புகழ் பெற்றவர். அவருடைய தாந்தோன்றித் தனத்தாலும், சக மனிதர்களிடம் கொண்ட அன்பினாலும் மக்களிடம் பெரிதும் அறியப்பட்டவர்.

## திரைப்படங்கள்
* வித்யார்த்திகளே இதிலே இதிலே - 1972
* அக்ரஹாரத்தில் கழுதை (தமிழ்) - 1977
* செரியாச்சண்டே குருரகிரதயங்கள் - 1979
* அம்மை அறியான் - 1986

## வெளி இணைப்புகள்
* ஆபிரகாம் பற்றிய கட்டுரை
* ரித்விக் கடக் பற்றி ஜான் ஆபிரகாம் எழுதிய கவிதை 

பகுப்பு:தமிழ்த் திரைப்பட இயக்குநர்கள்
பகுப்பு:1937 பிறப்புகள்
பகுப்பு:1987 இறப்புகள்
பகுப்பு:மலையாளத் திரைப்பட இயக்குநர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:கேரள எழுத்தாளர்கள்
பகுப்பு:ஆலப்புழை மாவட்ட மக்கள்
பஷ்தூ மொழி

**பசுதூ மொழி** ஆக்கானித்தானிலும், மேற்குப் பாக்கித்தானிலும் வாழும் பாசுதூன் இனத்தவரால் பேசப்படும் மொழியாகும்.

## வகைப்பாடு
இம்மொழி, இந்திய-ஐரோப்பிய மொழிக் குடும்பத்தின், இந்திய-ஈரானியப் பிரிவின் தென்கிழக்கு ஈரானிய மொழிக் குழுவைச் சேர்ந்தது. சாரிக்கோலி, வாக்கி, முஞ்சி, ஷுக்னி போன்ற மொழிகளும் இக் குழுவைச் சேர்ந்த மொழிகளாகும். ஈரானிய மொழிகள் பிரிவைச் சேர்ந்த பாரசீக மொழி, குர்தி மொழி, பலுச்சி மொழி, கிலாக்கி மொழி என்பனவும், காக்கேசியப் பகுதியில் பேசப்படும் ஒசெட்டிக் மொழியும் பஷ்தூ மொழிக்கு நெருங்கிய தொடர்புள்ளவை. 

## புவியியற் பரம்பல்
பஷ்தூ, பாகிஸ்தானின் வடமேற்கு முன்னரங்க மாகாணம் மற்றும் பலூச்சிஸ்தான் போன்ற பகுதிகளில் சுமார் 15 மில்லியன் மக்களால் பேசப்படுகிறது. ஆப்கானிஸ்தானின் தெற்கு, கிழக்கு, மேற்குப் பகுதிகளிலும் குறைந்த அளவில் வடக்குப் பகுதியிலும் இம் மொழி பேசுவோர் வாழ்கின்றனர். வடகிழக்கு ஈரானிலும் சிறிய சமுதாயங்களாக இம் மொழியைப் பேசுவோர் காணப்படுகின்றனர்.

## மேற்கோள்கள்

பகுப்பு:ஈரானிய மொழிகள்
ஆய்லரின் டோஷண்ட் சார்பு

கணிதத்தில், குறிப்பாக எண் கோட்பாட்டில், **ஆய்லர் டோஷண்ட் சார்பு**  (*Euler's totient function*) ஒரு முக்கியமான சார்பு.

## வரையறை

n ஒரு நேர்ம முழு எண் ணானால், n-ஐ விடப் பெரியதல்லாததாகவும், n-ஐப் பகாத எண் ணாகவும் (அ-து,n-உடன் 1 ஐத்தவிர வேறு எந்த பொதுக் காரணியையும் கொள்ளாதது) இருக்கும் நேர்ம முழு எண்களின் எண்ணிக்கை \varphi(n) எனப்படும். \varphi: n\mapsto\varphi(n) என்ற சார்பிற்கு **ஆய்லர் டோஷண்ட் சார்பு** அல்லது **ஆய்லர் <math>\varphi</math>-சார்பு** எனப் பெயர்.

எ.கா.: 
:* \varphi(6) = |\{1,5\}| = 2.

:* \varphi(20) = |\{ 1,3,7,9,11,13,17,19\}| = 8.

:* சிறப்பு எடுத்துக்காட்டு: p ஒரு பகா எண்ணானால், \varphi(p) = p - 1.

## டோஷண்ட் சார்பின் முதல் 100 மதிப்புகள்

## சார்பின் பண்புகள்

### பெருக்குச்சார்பு

m, n என்ற இரண்டு நேர்ம முழு எண்கள் (1 ஐத்தவிர) பொதுக்காரணியற்றதானால்,

:: \varphi(m)\times \varphi(n)= \varphi(m \times n).

எ.கா.: \varphi(4)\times \varphi(15) = 2 \times 8 = 16 = \varphi(60)

### பகா எண்ணின் அடுக்குகள்

p ஒரு பகா எண்ணாகவும், k ஓர் இயல்பெண்ணாகவும் இருக்குமானால், p^k உடன் காரணிகளைப் பங்கு போட்டுக்கொள்ளும் எண்கள் p-இனுடைய அடுக்குகள் மட்டுமே. அவைகளில் p^k ஐவிடப் பெரியதல்லாதவை : 1.p, 2.p, 3.p, ..., p^{k-1}.p. இதனால்,

::\varphi(p^k) = p^k - p^{k-1} = p^{k-1}(p - 1) = p^k\left(1 - \frac{1}{p}\right)

எ.கா.: \varphi(81) = \varphi(3^4) = 3^4 - 3^3 = 3^4\left(1 - \frac{1}{3}\right) = 54

### சார்பிற்குப் பொது வாய்பாடு

::n = \prod_{p|n} p^{k_p}

::\varphi(n) = \prod_{p|n}p^{k_p - 1}(p - 1) = n \prod_{p|n}\left(1 - \frac{1}{p}\right)

### கணிப்பு

\varphi(60) = \varphi(5.2^2.3) = 60.\left(1 - \frac{1}{5}\right)\left(1 - \frac{1}{2}\right)\left(1 - \frac{1}{3}\right) = 16

## மேற்கோள்கள்

பகுப்பு:எண் கோட்பாடு
பகுப்பு:பெருக்கல் சார்புகள்
பகுப்பு:இயற்கணிதம்
பகுப்பு:லியோனார்டு ஆய்லர்
பிளாஸ்மோடியம்

***கணிகவுயிரி*** ***(Plasmodium)*** முதலுயிரித் தொகுதியைச் சேர்ந்த பேரினம் ஆகும். இந்த இனத்தைச் சார்ந்த ஒட்டுண்ணிகள் மலேரியா நோய்க்குக் காரணமானவை. இவை மனிதர்களைத்தவிர, பறவைகள், ஊர்வன மற்றும் எலிகளையும் தாக்குகின்றன.

இவ்வுயிரி ஓர் அகக் குருதிக்கல ஒட்டுண்ணியாகும். இதன் வாழ்க்கைச் சுழற்சிக்கென ஓர் முதுகெலும்பியும், குருதி உறிஞ்சும் கொசுக்களும் தேவைப்படுகின்றன.

1898ஆம் ஆண்டு ரொனால்ட் ராஸ் என்பவர் *குலெக்சுவகைக்* கொசுக்களில் கணிகவுயிரி உள்ளதை நிறுவினார். இதற்காக அவருக்கு 1902ஆம் ஆண்டு நோபல் பரிசு வழங்கப்பட்டது. ஜியோவன்னி பாட்டிசுட்டா கிராசி என்ற இத்தாலிய பேராசிரியர் அனபிலசு கொசுக்கள் மட்டுமே மனிதர்களிடையே மலேரியா நோயைப் பரப்பவல்லது என கண்டறிந்தார்.

## வாழ்க்கைச் சுழற்சி
[left|thumb|200px|[மலேரியா நோயை உருவாக்கும் கணிகவுயிரி எனப்படும் அதிநுண்ணுயிரியின் வாழ்க்கை வட்டம்]]
கணிகவுயிரியின் வாழ்க்கை வட்டத்தில், மனிதர்கள் இடைநிலை விருந்தோம்பிகளாகவும், கொசுக்கள் நிலையான விருந்தோம்பிகளாகவும் செயல்படுகின்றன. 

பெண் அனபிலசு கொசுக்கள் முதுகெலும்பிகளைக் கடிக்கும்போது, அதன் உமிழ் நீர் வழியாக ஆயிரக்கணக்கான கதிர்வடிவ செதிலுயிர்க்கலங்கள் குருதியில் கலக்கின்றன. பின்பு, கல்லீரலின் உட்புறமுள்ள * இழைவலை அகப்படலத்தின்* (*reticuloendothelial*) உயிர்க்கலங்களில் தங்குகின்றன. இங்கு அமைதியாக தங்கியிருக்கும் செதிலுயிர்க்கலங்கள் மறைவுயிர்க்கல்ங்கள் என அழைக்கப்படுகிறது.

கல்லீரலில் இவை கரவுயிர்க்கலங்களாக உருமாறி, பாலில்லா இனப்பெருக்கமுறையால் ஆயிரக்கணக்கான நுண்ணிய மஞ்சட்கரு உயிர்க்கலங்களாக குருதியில் கலந்து, சிவப்பணுக்களைத் தாக்குகின்றன.

சிவப்பணுக்களுள், இவை உணவுயிர்க்கலங்களாக வளர்கின்றன. இதன் மையத்தில் தோன்றும் நுண்குமிழி, உட்கருவை ஓரத்திற்குத் தள்ளி, மோதிர அமைப்பைப் பெறுகிறது. இதன் பின் சைசாண்டு நிலையில், சைசாண்டுகள் பலவாகப் பிளந்து பல்லாயிரக்கணக்கான மஞ்சட்கருவுயிர்க்கலங்களாக மாறி சிவப்பணுக்களிலிருந்து வெளியேறி குருதியில் கலக்கின்றன. பல மஞ்சட்கருவுயிர்க்கலங்கள் இந்த சுழற்சியில் மேலும் பெருக்கின்றன. பல சுழற்சிக்குப்பின் சில மஞ்சட்கருவுயிர்க்கலங்கள்  பாலினக்கலங்களாக (*gametocyte*) உருப்பெறுகின்றன. இந்தப் பாலினக்கலங்கள் கொசுக்களால் உறிஞ்சப்படுகின்றன.

பாலினக்கலங்கள் கொசுக்களுள் பாலணுக்கள் எனும் இனப்பெருக்கக் கலங்களாகின்றன. இவை ஒருங்கிணைந்து கருமுட்டை உருவாகின்றது. இவை நகரும் தன்மையுடையதால், நகரும் கருமுட்டைகள் (*ookinetes*) எனப்படுகின்றன. இரைப்பையின் சுவரைத் துளைத்துக் வெளிவரும் கருமுட்டை, தொடருந்து பிளந்து பல நுண்ணிய கதிர்வடிவ செதிலுயிற்கலங்களாக உருமாறுகின்றி, கொசுவின் உமிழ் நீர் வழியாக மீண்டும் முதுகெலும்பியின் குருதியில் கலக்கின்றன.

மஞ்சட்கருவுர்க்யிகலங்கள் சிவப்பணுக்களிலிருந்து வெளியேறும் பொழுது குருதியில் கலக்கும் நச்சுப் பொருட்களே மலேரியா காய்ச்சலுக்குக் காரணமாகும்.

## மேற்கோள்கள்

## மேலும் படிக்க
### இனங்காணல்

*
*

### உயிரியல்

* 
* 
* 

### வரலாறு

* 

## வெளி இணைப்புகள்

* Malaria Atlas Project
* Plasmodium lifecycle animation
* Asexual & sexual cycle of plasmodium
பிளாஸ்மோடியம் வாழ்க்கைச் சுழற்சி

பகுப்பு:பேரினங்கள்
பகுப்பு:நுண்ணுயிர்கள்
1925

**1925**  (**[[ரோம எண்ணுருக்கள்|MCMXXV]]**) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டாகும்.

## நிகழ்வுகள்
* ஜனவரி 3 - இத்தாலியின் அனைத்து அதிகாரங்களையும் கைப்பற்றுவதாக பெனிட்டொ முசோலினி அறிவித்தார்.
* பெப்ரவரி 21 - த நியூ யோர்க்கர் இதழ் வெளிவந்தது.
* மார்ச் 18 - அமெரிக்காவின் மிசோரி, இலினோய் மற்றும் இண்டியானா மாநிலங்களில் பரவிய புயலினால் 695 பேர் கொல்லப்பட்டனர்.
* ஏப்ரல் 16 - பல்கேரியாவின் தலைநகர் சோஃபியாவில் சென் நெடெலியா ஆலயத்தில் கம்யூனிஸ்டுகள் தாக்கியதில் 150 பேர் கொல்லப்பட்டு 500 பேர் படுகாயமடைந்தனர்.
* ஜூன் 13 - சார்ள்ஸ் ஜென்கின்ஸ் படங்களையும் ஒலியையும் ஒரே நேரத்தில் அனுப்பும் முறையை முதன்முறையாக வெற்றிகரமாகப் பரிசோதித்தார். 10-நிமிட அசையும் படத்தை 5 மைல்கள் தூரத்திற்கு அனுப்பினார்.
* ஜூன் 29 - கலிபோர்னியாவில் 6.3 நிலநடுக்கம் ஏற்பட்டதில் சாண்டா பார்பரா என்ற இடம் முற்றாக அழிந்தது.
* ஜூலை 25 - சோவியத்தின் டாஸ் செய்தி நிறுவனம் ஆரம்பிக்கப்பட்டது.
* அக்டோபர் 30 - ஜோன் லோகி பயர்ட் பிரித்தானியாவின் முதலாவது தொலைக்காட்சி பரப்பியை அமைத்தார்.
* டிசம்பர் 16 - இலங்கையில் "கொழும்பு வானொலி" (பின்னர் இலங்கை வானொலி) தனது சேவையை ஆரம்பித்தது.
* டிசம்பர் 26 - நாக்பூரில் நடந்த மாநாட்டில் தமிழரான சிங்கார வேலர் கலந்து கொண்டபோது  இந்திய கம்யூனிஸ்ட் கட்சி ஆரம்பிக்கப்பட்டது.

## நாள் அறியப்படாதவை
* குயீன்ஸ்லாந்து வாரத்துக்கு 44-மணி வேலை நேரத்தை அறிவித்தது.
* விளாடிமீர் சுவோர்க்கின் (Vladimir Zworykin) வர்ணத் தொலைக்காட்சிக்கான காப்புரிமம் பெற்றார்.
* லண்டனில் இரட்டைத் தட்டு பேருந்து அறிமுகப்படுத்தப்படட்து.
* ச்கொட்ச் டேப் (Scotch Tape) கண்டுபிடிக்கப்பட்டது.

## பிறப்புகள்
* ராஜம் கிருஷ்ணன், தமிழக எழுத்தாளர் (இ 2014)
* சனவரி 1 - வி. எஸ். ராகவன், தமிழ்த் திரைப்பட, நாடக நடிகர் (இ. 2015)
* ஜனவரி 7 - தங்கம்மா அப்பாக்குட்டி
* மார்ச் 30 - தி. க. சிவசங்கரன், மார்க்சிய திறனாய்வாளர் (இ. 2014)
* ஏப்ரல் 21 - வாண்டுமாமா, குழந்தை எழுத்தாளர் (இ. 2014)
* ஏப்ரல் 21 - கண்டதேவி எஸ். அழகிரிசாமி, தமிழக வயலின் இசைக்கலைஞர் (இ. 2000)
* மே 19 - மல்கம் எக்ஸ்
* ஜூன் 5 - வ. அ. இராசரத்தினம்
* ஜூன் 10 - வே. தில்லைநாயகம்
* ஜூன் 25 - ராபர்ட் வெஞ்சூரி
* சூலை 11 - கா. மீனாட்சிசுந்தரம், தமிழறிஞர் (இ. 2015)
* அக்டோபர் 2 - ஆன் றணசிங்க
* அக்டோபர் 20 - ஆர்ட் புச்வால்ட்

## இறப்புகள்
* ஜூன் 4 - வ. வே. சு. ஐயர்
* ஜூன் 16 - சித்தரஞ்சன் தாஸ்
* அக்டோபர் 22 - அ. மாதவையா

## நோபல் பரிசுகள்
* இயற்பியல் - ஜேம்ஸ் பிராங்க் (*James Franck*), குஸ்டாவ் ஹேர்ட்ஸ் (*Gustav Ludwig Hertz*)
* வேதியியல் - ரிச்சார்ட் சிக்மொண்டி (*Richard Adolf Zsigmondy*) 
* மருத்துவம் - வழங்கப்படவில்லை
* இலக்கியம் - ஜோர்ஜ் பேர்னார்ட் ஷா
* அமைதி - ஓஸ்டென் சாம்பர்லெயின் (*Austen Chamberlain*), சார்ல்ஸ் டோஸ் (*Charles Gates Dawes*)

## 1925 நாட்காட்டி

*
சாம்பியா

**சாம்பியா** (*Zambia*) அல்லது **சாம்பியக் குடியரசு**, தெற்கு ஆபிரிக்காவில் உள்ள ஒரு நாடு ஆகும். இதன் எல்லைகளாக வடக்கே கொங்கோ சனநாயகக் குடியரசு, வடகிழக்கே தான்சானியா, கிழக்கே மலாவி, மேற்குப் பகுதியில் மொசாம்பிக், சிம்பாப்வே, பொட்சுவானா, நமீபியா மற்றும் அங்கோலா ஆகிய நாடுகள் அமைந்துள்ளன. இது முன்னர் வடக்கு ரொடீசியா என அழைக்கப்பட்டது. சாம்பெசி ஆற்றைக் கருத்திற் கொண்டு இதன் பெயர் சாம்பியா என மாற்றம் பெற்றது.thumb|250px|left|சாம்பியாவின் வரைபடம்

## வெளி இணைப்புகள்
* சாம்பியா ஒன்லைன்
* அரச இணையதளம் 
* சாம்பியா தேசிய சுற்றுலா தளம்
* சாம்பியா செய்திகள்

[


பகுப்பு:தெற்கு ஆப்பிரிக்க நாடுகள்
பகுப்பு:முன்னாள் பிரித்தானியக் குடியேற்றங்கள்
பகுப்பு:நிலம்சூழ் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்

## மேற்கோள்கள்
டிஸ்கவரி விண்ணோடம்

**டிஸ்கவரி விண்ணோடம்** (*Space Shuttle Discovery*) என்பது ஐக்கிய அமெரிக்காவின் விண்வெளி ஆய்வு நிறுவனமான நாசாவின் ஓய்வு பெற்ற மூன்று விண்ணோடங்களில் ஒன்றாகும். மற்றைய இரண்டும் *[[அட்லாண்டிஸ் விண்ணோடம்|அட்லாண்டிஸ்]]* மற்றும் *[[எண்டெவர் விண்ணோடம்|எண்டெவர்]]* ஆகியனவாகும். 1984இல் டிஸ்கவரி விண்ணோடம் முதன் முதலில் செலுத்தப்பட்டபோது அந்நேரத்தில் பயன்பாட்டில் இருந்த மூன்றாவது விண்ணோடமாக இருந்தது. *டிஸ்கவரி* விண்ணில் பல ஆய்வுகளையும் அனைத்துலக விண்வெளி நிலையத்தை அமைக்கும் பணியிலும் ஈடுபட்டுள்ளது. ஹபிள் தொலைநோக்குக் கருவி முதன் முதலில் *டிஸ்கவரி* மூலமே விண்ணுக்கு எடுத்துச் செல்லப்பட்டது.

## கடைசிப் பயணம்
left|thumb|200px|பன்னாட்டு விண்வெளி நிலையத்தை டிஸ்கவரி அணுகுகிறது.
கடைசியாக *டிஸ்கவரி* வீண்ணோடம் பிப்ரவரி 24, 2011 இல் விண்ணுக்குச் செலுத்தப்பட்டது. மார்ச் 9, 2011 இல் டிஸ்கவரி விண்கலம் முறைப்படி ஓய்வு பெற்றது.
இது தற்போது ஸ்மித்‌சோனியன் நிறுவனத்தின் தேசிய வான் மற்றும் விண்வெளி நிறுவன அருங்காட்சியகத்தில் காட்சிப்படுத்தப்பட்டுள்ளது.
## மேற்கோள்கள்

## வெளி இணைப்புகள்

* STS-114 மற்றும் STS-121
* டிஸ்கவரி விண்ணோடம்(OV-103) 
* டிஸ்கவரி ஓடத்தில் இந்தியப் பெண்

பகுப்பு:விண்ணோடத் திட்டம்
ஒலிபெயர்ப்பு

ஆங்கிலம் தவிர்த்த பிற மொழிகளில் உள்ள எழுத்துக்களை கணினியில் உருவாக்க அம்மொழியிலுள்ள ஒவ்வொரு எழுத்துக்கும் ஈடான ஒலி வடிவைத் தரும் ஆங்கில எழுத்தையோ அல்லது ஆங்கில எழுத்துக்களின் தொகுப்பையோ தட்டுவதன் மூலம் அவ்வெழுத்தைப் பெறும் அமைப்பு மென்பொருள் வல்லுனர்களால் உருவாக்கப்பட்டு நடைமுறையிலுள்ளது. இம்முறை ஒலிபெயர்ப்பு (transliteration) என அறியப்படுகிறது. உதாரணமாக "அ" எனும் தமிழ் எழுத்தை "a" எனும் ஆங்கில எழுத்தைத் தட்டிப் பெறலாம், "ம" எனும் தமிழ் எழுத்தை "ma" எனும் இரு ஆங்கில எழுத்துக்களின் தொகுப்பைத் தட்டிப் பெறலாம். "அம்மா" எனும் தமிழ் வார்த்தையை "ammaa" எனும் ஆங்கில எழுத்துக்களைத் தட்டிப் பெறலாம். "உனக்காக" எனும் தமிழ் வார்த்தையை "unakkaaga" எனும் ஆங்கில எழுத்துக்கள் உருவாக்குகின்றன. இதில் "க" எனும் குறில் எழுத்துககான "ka" என்பதில் "a" ஒரு முறையும் "கா" எனும் நெடில் எழுத்துக்கான "kaa" என்பதில் "a" இரு முறையும் வரும் வகையில் ஒலி பெயர்ப்பு அமையப்பெற்றுள்ளது.

தமிழ் எழுத்துக்களின் ஒலி வடிவமைப்பு (transliteration scheme)

தமிழைக் கணினியில் வடிக்க உதவும் ஒலிபெயர்ப்பு மென்பொருட்களை உருவாக்குவோர் பயன்படுத்தும் தமிழெழுத்துக்களுக்கீடான ஆங்கில எழுத்துக்கள் அனேகமாக ஓரேவிதமாக இருப்பினும் அவற்றில் வேற்றுமைகளும் உள்ளன, சில மென்பொருட்களில் தேர்வு செய்யப்பட்டிருக்கும் சில ஆங்கில எழுத்துக்கள் அதற்குரிய தமிழ் ஒலியமைப்பைப் பெறாமலும் இருப்பதுண்டு. இது நடைமுறைச் சிக்கல்களில் ஒன்று.
இயல்பாகத் தமிழ் எழுதுக்களுக்கீடாக அமையும் ஆங்கில எழுத்துக்களும் அவற்றின் தொகுப்பும் கீழ்க்கண்ட அட்டவணைகளில் தரப்பட்டுள்ளன. இவற்றுடன் தமிழில் இயல்பாக இல்லாத ஒலிகளை உள்ளடக்கிய க்ரந்தம் எனப்படும் வடமொழி எழுத்துக்களும், ஆங்கில வார்த்தைகளை மொழிமாற்றம் செய்யாமல் அவற்றின் உச்சரிப்பில் தமிழில் எழுத உதவும் விசேஷமான எழுத்துக்களும், அவற்றுக்கீடான ஆங்கில எழுத்துக்களும் அடங்கியுள்ளன.

உயிரெழுத்துக்களும் ஆய்த எழுத்தும்

மெய்யெழுத்துக்கள்

க்ரந்த எழுத்துக்களும் விசேஷ எழுத்துக்களும்

உயிர்மெய்யெழுத்துக்கள்

ஒவ்வொரு மெய்யெழுத்துக்கும் உரிய ஆங்கில எழுத்து அல்லது ஆங்கில எழுத்துக்களின் தொகுப்புடன் தேவையான உயிரெழுத்துக்குரிய ஆங்கில எழுத்து அல்லது ஆங்கில எழுத்துக்களின் தொகுப்பைத் தட்ட முறையான உயிர்மெய்யெழுத்துக்கள் கிடைக்கின்றன.

பகுப்பு:இலக்கணம்
பகுப்பு:மொழிகள்
1881

**1881**  (**[[ரோம எண்ணுருக்கள்|MDCCCLXXXI]]**) ஒரு சனிக்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும். (அல்லது ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டு ஆகும்).

## நிகழ்வுகள்
* ஜனவரி 16-24 - ஜெனரல் ஸ்கோபெலெஃப் தலைமையில் ரஷ்யப் படைகள் *ஜியோக் டேப்]] என்ற இடத்தில் [[துருகுமேனீயா|துருக்மேனியர்]]களைத் தோற்கடித்தனர்.
* [[ஜனவரி 10]] - [[யாழ்ப்பாணம் சம்பத்தரிசியார் கல்லூரி]] திறக்கப்பட்டது.
* [[பெப்ரவரி 17]] - [[இலங்கை]]யில் இரண்டாவது [[மக்கள் தொகை]]க் கணக்கெடுப்பு நடத்தப்பட்டது. நாட்டின் மொத்தத் தொகை 2,759,738, [[வட மாகாணம், இலங்கை|வட மாகாணத்தில்]] 302, 500, [[யாழ்ப்பாணம்|யாழ்ப்பாணத்தில்]] 40, 057 ஆகக் கணக்கெடுகப்பட்டது.
* [[மார்ச் 13]] - [[ரஷ்யாவின் இரண்டாம் அலெக்சாண்டர்]] மன்னன் அவனது அரண்மனைக்கு வெளியே குண்டுவீச்சுக்கு இலக்காகிக் கொல்லப்பட்டான். அவனது மகன் [[ரஷ்யாவின் மூன்றாம் அலெக்சாண்டர்|மூன்றாம் அலெக்சாண்டர்]] மன்னன் ஆனான்.
* [[மே 12]] - [[வடக்கு]] [[ஆபிரிக்கா]]வில் [[துனீசியா]] நாடு [[பிரான்ஸ்|பிரான்சின்]] நேரடி ஆட்சியின் கீழ் வந்தது.
* [[சூலை 2]] - [[அகூநா|ஐக்கிய அமெரிக்க]] சனாதிபதி [[ஜேம்ஸ் கார்ஃபீல்ட்]] *Charles Julius Guiteau'' என்பவனால் சுடப்பட்டுப் படுகாயமடைந்தார்.
* ஆகத்து 3 - போவர்களுக்கும் பிரித்தானியாவுக்கும் இடையே போர் முடிவுக்கு வந்தது.
* ஆகத்து 27 - புளோரிடாவில் இடம்பெற்ற சூறாவளியினால் 700 பேர் வரையில் இறந்தனர்.
* செப்டம்பர் 5 - மிச்சிகனில் இடம்பெற்ற தீயினால் மில்லியன் ஏக்கர்கள் வரை சேதமடைந்தது. 282 பேர் கொல்லப்பட்டனர்.
* செப்டம்பர் 19 - ஐக்கிய அமெரிக்க சனாதிபதி ஜேம்ஸ் கார்ஃபீல்ட் இறந்தார்.
* டிசம்பர் 8 - ஆஸ்திரியாவில் வியென்னா நகரில் றிங் தியேட்டரில் இடம்பெற்ற தீயினால் 620 பேர் கொல்லப்பட்டனர்.
* டிசம்பர் 31 - இலங்கை முழுவதும் கடுமையான நிலநடுக்கம் உணரப்பட்டது.

## நாள் அறியப்படாதவை
* பாளி நூற்சபை நிறுவப்பட்டது.

## பிறப்புகள்
* ஏப்ரல் 2 - வ. வே. சு. ஐயர்
* ஆகத்து 6 - அலெக்ஸாண்டர் பிளெமிங்
* அக்டோபர் 25 - பாப்லோ பிக்காசோ

## இறப்புகள்

## 1881 நாட்காட்டி
தாஜிக் மொழி

**தாஜிக் மொழி**, மத்திய ஆசியாவில் பேசப்படும் ஒரு மொழியாகும். இது பாரசீக மொழி
யின் ஒரு வேறுபாடு ஆகும். இது, இந்திய-ஐரோப்பிய மொழிக் குடும்பத்தின் இந்திய-ஈரானியப் பிரிவிலுள்ள, ஈரானிய மொழிகளுள் ஒன்று. இதனைப் பேசுவோரில் பெரும்பான்மையினர் தாஜிகிஸ்தானிலும், உஸ்பெகிஸ்தானிலும் உள்ளனர். தாஜிக் மொழியே தாஜிகிஸ்தானின் உத்தியோக மொழியாகும்.

ஈரான், ஆப்கானிஸ்தான் ஆகிய நாடுகளில் பேசப்பட்ட பாரசீக மொழியில் இருந்து தாஜிக் மொழி பிரிவடைந்தது. நாட்டு எல்லைகள், தரப்படுத்தல் நடவடிக்கைகள், அயலிலுள்ள ரஷ்ய மற்றும் துருக்கிய மொழிகளின் தாக்கம் என்பவையே இம் மாற்றத்துக்கான காரணங்கள் ஆகும்.

## மேற்கோள்கள்

பகுப்பு:ஈரானிய மொழிகள்
சுழற் குலம்

கணிதத்தில், குலம் என்பது ஓர் இயற்கணித அமைப்பு. எல்லா குல அமைப்புகளிலும் மிக்க எளிமையானது சுழற் குல அமைப்பு. ஒரே உறுப்பின் அடுக்குகளினால் பிறப்பிக்கப்பட்ட குலத்திற்கு **சுழற் குலம்** (Cyclic Group) எனப்பெயர். அது ஒரு முடிவுறு குலமாகவும் இருந்தால் அதன் உறுப்புகளை

:: பெருக்குக்குலமானால் a, a^2,  a^3, ..., a^n = e என்றும்,

:: கூட்டல் குலமானால் a, 2a, 3a, ... , na = e என்றும்,

பட்டியலிடலாம். இச்சூழ்நிலையில் a என்ற உறுப்பு குலத்தின் **பிறப்பி** (Generator) எனப்படும்.

எப்பொழுதும் சுழற் குலம் பரிமாற்றுக்குலமே.

## எடுத்துக்காட்டுகள்

* \{i, -i, 1, -1\}, பெருக்கலுக்கு i இனால் பிறப்பிக்கப்பட்ட ஒரு சுழற் குலமாகும்.
* \{1, \omega, \omega^2, ... , \omega^{n-1}\}. இவை அலகளவின் n-ஆவது n மூலங்கள்.இந்தக்கணமும் பெருக்கலுக்கு ஒரு சுழற்குலமாகும். \omega ஒரு பிறப்பி.
*

## பண்புகள்

* ஒவ்வொரு நேர்ம முழு எண் n க்கும் ஒரு n-கிரம சுழற்குலம் உள்ளது. அதை கூட்டல் குலமாகக் குறிக்கவேண்டுமானால் அதை \mathbf{Z}/n\mathbf{Z} என்ற எச்சவகைக் குலமாக எழுதலாம். பெருக்கல் குலமாகக் காட்டவேண்டுமானால், C_n என்று குறித்து  \{a, a^2, ... ,a^n = e\} என்று காட்டலாம்.
* n -கிரமச்சுழற்குலமெல்லாம் ஒன்றுக்கொன்று சம அமைவியம் (isomorphism) உள்ளவை. வேறுவிதமாகச்சொன்னால், n-கிரமச்சுழற்குலம் ஒன்றுதான் உளது.
* n பக்கங்களுள்ள ஓர் ஒழுங்குப் பலகோணத்தின் சுழற்சிகள் மட்டும் ஒரு சுழற்சிச் சுழற்குலத்தை உண்டாக்கும். அது C_n க்கு சம அமைவியமுள்ளதாக இருக்கும்.

## மேற்கோள்கள்

பகுப்பு:சேர்வியல்
பகுப்பு:குலக்கோட்பாடு
கொங்கு மங்கலவாழ்த்து

**கொங்கு மங்கலவாழ்த்து** என்பது கொங்கு வேளாளர் மற்றும் வேட்டுவக் கவுண்டர் என்ற இனத்தவர்கள் திருமணங்களில் நடைபெறும் மிக முக்கியமான சடங்குச்சீர்களில் ஒன்றாகும். குடிமகன் அல்லது மங்கலன் என்று அன்புடன் அழைக்கப்படும் நாவிதர்குலப் பெருமகன் இதனைப் பாடுவார். ஒவ்வொரு நிகழ்ச்சியாக மங்கலன் சொல்லி நிறுத்தும்போதும் மத்தளத்தில் மேளகாரர் ஒருமுறை தட்டுவார். "இது கவிச்சக்கிரவர்த்தி கம்பர் பெருமானால் பாடிக் கொடுக்கப்பட்டதென்று கொங்குநாட்டார் அனைவரும் நம்புகின்றனர்" என்று 1913 இல் பதிப்பித்த திருச்செங்கோடு அட்டாவதானம் தி. அ. முத்துசாமி குறிப்பிடுகிறார். திருமண முறைகளை எளிய நாட்டு வழக்கச் சொற்களால் ஒழுங்குபெற அமைத்துப் புலவர்பிரானார் இதனை அருளியுள்ளார். அதற்கேற்ப இவ்வாழ்த்தினுள் 'கங்காகுலம் விளங்கக் கம்பர் சொன்ன வாழ்த்துரைத்து' என்பது கவுண்டர்களின் கங்க அரச வம்சப் பெயராகும்.


விக்கிமூலத்தில் இந்தப் பாடல்களின்  முழுத் தொகுப்பு உள்ளது:
கொங்கு மங்கலவாழ்த்து



## பதிப்பாதாரங்கள்
* தி. அ. முத்துசாமிக் கோனார், கவிச்சக்கிரவர்த்தியாகிய கம்பர் இயற்றிய மங்கல வாழ்த்து, வாழி. விவேகதிவாகரன் அச்சுக்கூடம், சேலம், 1913
* எஸ். ஏ. ஆர். சின்னுசாமி கவுண்டர், கொங்கு வேளாளர் புராண வரலாறு. தமிழன் அச்சகம், ஈரோடு, 1963

## மேற்கோள்கள்

பகுப்பு:கொங்கு
1876

**1876** (**[[ரோம எண்ணுருக்கள்|MDCCCLXXVI]]**) ஒரு சனிக்கிழமையில் ஆரம்பமான ஒரு கிரிகோரியன் நெட்டாண்டாகும், அல்லது ஜூலியன் நாட்காட்டியில் வியாழக்கிழமையில் ஆரம்பமான ஒரு நெட்டாண்டு ஆகும்.

## நிகழ்வுகள்
* ஜனவரி 31 - அனைத்து ஆதிகுடிகளும் அவர்களுக்கென ஒதுக்கப்பட்ட சிறப்பு இடங்களுக்கு செல்ல வேண்டுமென ஐக்கிய அமெரிக்கா கட்டளை இட்டது.
* பெப்ரவரி 3 - பராகுவே ஆர்ஜெண்டீனாவுடன் அமைதி ஒப்பந்தத்தில் கைச்சாத்திட்டது.
* பெப்ரவரி 19 - யாழ்ப்பாணம் கத்தோலிக்க கார்டியன் (The Jaffna Catholic Guardian) இதழ் யாழ்ப்பாணத்தில் ஆரம்பிக்கப்பட்டது.
* மார்ச் 7 - அலெக்சாண்டர் கிரகம் பெல் தொலைபேசிக்கான காப்புரிமம் (#174,465) பெற்றார்.
* மார்ச் 10 - அலெக்சாண்டர் கிரகாம் பெல் வெற்றிகரமாக உலகின் முதலாவது தொலைபேசி அழைப்பை ஏற்படுத்தினார். அவர் பேசியது: "Mr. Watson, come here, I want you."
* ஏப்ரல் 16 - பல்கேரியாவில் ஒட்டோமான் இராச்சியத்திற்கெதிராக புரட்சி வெடித்தது.
* ஏப்ரல் 28 - இந்தியாவின் அரசியாக விக்டோரியா மகாராணி தெரிவு செய்யப்பட்டமை லண்டன் வர்த்தமானி மூலம் அறிவிக்கப்பட்டது.
* ஜூலை 1 - சேர்பியா துருக்கி மீது போரை அறிவித்தது.
* ஜூலை 2 - மொண்டெனேகிரோ துருக்கி மீது போரை அறிவித்தது.
* அக்டோபர் 21 - யாழ்ப்பாணத்தில் காலரா நோய் வேகமாகப் பரவியது.
* அக்டோபர் 26 - இந்தியாவுக்கும் இலங்கைக்கும் இடையே தொடருந்து சேவையை ஆரம்பிப்பதற்கான முடிவு பக்கிங்ஹாம் அரசரால் எடுக்கப்பட்டது.
* அக்டோபர் 31 - இந்தியாவின் கிழக்குக் கரையில் இடம்பெற்ற சூறாவளியினால் (cyclone) 200,000 பேர் வரையில் இறந்தனர்.

## நாள் அறியப்படாதவை
* "The Adventures of Tom Sawyer" நூல் வெளியிடப்பட்டது.
* அமெரிக்க வேதியியல் குமுகம் ஆரம்பிக்கப்பட்டது.

## பிறப்புகள்
* பெப்ரவரி 20 - கா. நமச்சிவாயம், தமிழறிஞர் (இ. 1936)
* ஜூலை 15 - மறைமலை அடிகள்
* ஆகஸ்ட் 7 - மாத்தா ஹரி, நாசி உளவாளி (இ. 1917)
* ஆகஸ்ட் 27 - தேசிக விநாயகம்பிள்ளை, கவிமணி (இ. 1954)
* டிசம்பர் 25 - முகமது அலி ஜின்னா, பாகிஸ்தானைத் தோற்றுவித்தவர் (இ. 1948)

## இறப்புகள்
* ஜனவரி 2 - மீனாட்சி சுந்தரம் பிள்ளை

## 1876 நாட்காட்டி

*
துருக்மெனிஸ்தான்

**துருக்மெனிஸ்தான்** (*Turkmenistan*) அல்லது **துருக்மேனியா**) என்பது மத்திய ஆசியாவில் உள்ள ஒரு நாடாகும். இது 1991 வரை சோவியத் ஒன்றியத்தின் கீழ் ஒரு குடியரசாக இருந்தது. இதன் எல்லைகளில் தென்கிழக்கே ஆப்கானிஸ்தான், தென்மேற்கே ஈரான், வடகிழக்கே உஸ்பெகிஸ்தான், வடமேற்கே கசக்ஸ்தான், மேற்கே கஸ்பியன் கடல் ஆகியன அமைந்திருக்கின்றன. இங்குள்ள மக்கள் தொகையில்  87% இஸ்லாமியர்கள் ஆவர். இந்நாட்டின் சில பகுதிகளில் இயற்கை வளங்கள் நிறைந்தவையாக இருந்தாலும், நாட்டின் பெரும் பகுதி காரகும் பாலைவனத்தினால் நிறைந்துள்ளது. டிசம்பர் 21, 2006 வரையில் இந்நாட்டில் "சபர்முராட் நியாசொவ்" தலைமையில் அவரது மறைவு வரையில் ஒரு-கட்சி ஆட்சியே அமைந்திருந்தது. பெப்ரவரி 11, 2007 இல் அதிபர் தேர்தல்கள் இங்கு நடைபெற்று, கேர்பாங்குலி பேர்டிமுகமேதொவ் 89% வாக்குகளைப் பெற்று அதிபரானார்.
thumb|300px|துருக்மெனிஸ்தான் வரைபடம்

## மேற்கோள்கள்

## வெளி இணைப்புகள்
* துருக்மெனிஸ்தான் செய்திகள் - 
* சிஐஏ தரவுநூல் 
* துருக்மெனிஸ்தான் புகைப்படங்கள்
* பிபிசி தரவுகள்


பகுப்பு:மத்திய ஆசிய நாடுகள்
பகுப்பு:முன்னாள் சோவியத் ஒன்றிய நாடுகள்
பகுப்பு:நிலம்சூழ் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
தாமேலி மொழி

**தாமேலி மொழி**, பாகிஸ்தானின் வடமேற்கு முன்னரங்க மாகாணத்திலுள்ள சித்ரால் மாவட்டத்தின் தாமெல் பள்ளத்தாக்குப் பகுதியில் பேசப்படும் ஒரு மொழியாகும். இப் பகுதி மிர்க்கானி கோட்டையிலிருந்து *அரண்டு* கணவாய்க்குச் செல்லும் பாதையில் *தோர்ஷ்* என்னுமிடத்திற்கு 10 மைல்கள் தெற்கே சித்ரால் ஆற்றின் கிழக்குப் பக்கத்தில் உள்ளது. இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது. இப் பகுப்பு மொழியியல் அடிப்படையிலன்றி புவியியல் அடிப்படையிலேயே அமைந்துள்ளதாகக் கருதப்படுகிறது.

தாமேலி பேசப்படும் ஊர்களில் இது இன்னமும் முக்கிய மொழியாகவே பயன்படுத்தப்பட்டு வருகிறது. சிறுவர்களால் தொடர்ந்தும் பயிலப்பட்டு வரும் இம் மொழியைப் பேசுவோரில் வளர்ந்த ஆண்கள் பாஷ்தூ மொழியை இரண்டாவது மொழியாகப் பயன்படுத்தி வருகின்றனர். சிலர் கோவார், உருது போன்ற மொழிகளையும் பேசக்கூடியவர்களாக உள்ளனர். எனினும் தாமேலி மொழிப் பயன்பாட்டில் பெருமளவிலான மாற்றம் ஏற்பட்டிருப்பதாகத் தெரியவில்லை.

## உசாத்துணை
* எத்னோலாக் தாமேலி மொழி பற்றிய அறிக்கை

பகுப்பு:இந்திய-ஆரிய மொழிகள்
கலாசா மொழி

**கலாசா மொழி**, பாக்கித்தானின் வடமேற்கு முன்னரங்க மாகாணத்திலுள்ள சித்ரால் மாவட்டத்தின் தாமெல் பள்ளத்தாக்குப் பகுதியில் பேசப்படும் ஒரு மொழியாகும். இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது.

கலாசா மொழி பேசுவோர் எல்லோரும் தொடக்கத்தில் தமக்கென ஒரு சமயத்தைப் பின்பற்றி வந்தனர். பிற்காலத்தில் பலர் இசுலாம் மதத்துக்கு மாறிவிட்டனர் எனினும் சுமார் 3000 பேர் வரை இன்னமும் தங்கள் மரபுவழிச் சமயத்தையே பின்பற்றி வருகின்றனர். 

இம் மொழி தொடர்பில் நிபுணரான *ரிச்சார்ட்டு ஸ்ட்ராண்ட்* என்பவர், *கலாசா* என்னும் பெயர் ஆப்கானித்தானின், நூரித்தான் மாகாணத்தில் கலாசா பள்ளத்தாக்கின் வடமேற்குப் பகுதியில் வாழும் நூரித்தானி மக்களின் இனப் பெயரோடு தொடர்பு உடையது எனக் கருதுகிறார். பல நூற்றாண்டுகளுக்கு முன் தெற்குச் சித்ரால் பகுதிவரை பரவியிருந்த இவர்களிடம் இருந்தே இப் பெயரை கலாசா மொழி பேசுவோர் பெற்றிருக்கலாம் என்பது இவர் கருத்து. எனினும், இந்திய-ஈரானிய மொழிப் பிரிவின் இன்னொரு குழுவைச் சார்ந்த நூரித்தானி மொழியாகிய கலாசா -அலா மொழிக்கும், இந்திய-ஆரிய மொழியாகிய கலாசா-முன் மொழிக்கும் எவ்வித தொடர்பும் கிடையாது.

பகுப்பு:இந்திய-ஆரிய மொழிகள்

## மேற்கோள்கள்
கோவார் மொழி

**கோவார் மொழி**,  பாகிஸ்தானின் வடமேற்கு முன்னரங்க மாகாணத்திலுள்ள சித்ரால் மாவட்டத்தின் யாசின் பள்ளத்தாக்கு, *கில்கிட்* பகுதியிலுள்ள *குப்பிஸ்*, மேல் *சுவாத்* பகுதியின் சில இடங்கள் ஆகியவற்றில் பேசப்படும் ஒரு மொழியாகும். அத்துடன் இம் மொழி *கில்கிட்*, *குன்சா* பகுதிகளின் பிற மொழி பேசும் இடங்களில் இரண்டாம் மொழியாகவும் பயன்பட்டு வருகிறது. ஆப்கானிஸ்தான், சீனா, இந்தியா, தாஜிக்கிஸ்தான் போன்ற நாடுகளிலும், துருக்கியின் இஸ்தான்புல் நகரிலும் இம்மொழி பேசுவோர் குறைந்த அளவில் இருப்பதாகச் சொல்லப்படுகிறது. இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது. 

கோவார் மொழியில், பிற தார்டிக் மொழிகளுடன் ஒப்பிடும்போது கூடுதலான ஈரானிய மொழிகளின் செல்வாக்கு உள்ளது. ஷினா, கோஹிஸ்தானி என்பவை போலன்றிக் குறைந்த அளவு சமஸ்கிருதச் செல்வாக்கே கோவார் மொழியில் காணப்படுகின்றது.  

பகுப்பு:இந்திய-ஆரிய மொழிகள்
கோஹிஸ்தானி மொழி

**கோஹிஸ்தானி மொழி**, பாகிஸ்தானின் வடமேற்கு முன்னரங்க மாகாணத்திலுள்ள கோஹிஸ்தான் பகுதியில் பேசப்படும் ஒரு மொழியாகும். எத்னோலாக் கோஹிஸ்தானி என்பதை பல மொழிகளைக் கொண்ட ஒரு குழுவின் பெயராகக் கொடுத்துள்ளது. எனினும் கோஹிஸ்தானில் சிந்து ஆற்றின் மேற்குக் கரையில் பெரும்பான்மையாகப் பேசப்படும் மொழியே இங்கே கோஹிஸ்தானி எனக் குறிப்பிடப்படுகின்றது. வேறு பல மலைப்பகுதி மொழிகளும் கோஹிஸ்தானி என்ற பெயருள் அடக்கப்படுவதனால், வேறுபடுத்துவதற்காக இம் மொழி *சிந்து-கோஹிஸ்தானி* என்ற பெயராலும் அழைக்கப்படுவது உண்டு. இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது. 

கோஹிஸ்தானி மொழியில் வாய்மொழி அல்லது எழுதப்பட்ட இலக்கியங்கள் எதுவும் இருப்பதாக அறியப்படவில்லை. இம் மொழி பற்றிப் போதிய அளவு ஆய்வுகள் நடத்தப்பட்டதாகத் தெரியவில்லை. எனினும் பிரித்தானியர் ஆட்சிக் காலத்திலும் அதன் பின்னரும் இம் மொழி பற்றிக் குறிப்பிட்டவர்கள் பல்வேறு பெயர்களால் இதனை அழைத்துள்ளனர். *மையா' (Maiya), கில் (Khil), சேயோயிஸ் (Seois)* என்பவை அவற்றுட் சில.  

## உசாத்துணைகள்
* கடல்கடந்த பாகிஸ்தான் பவுண்டேஷனின் இணையத் தளம் 
* சிந்து-கோஹிஸ்தானி மொழி பற்றிய எத்னோலாக் அறிக்கை

## இவற்றையும் பார்க்கவும்
* இந்திய-ஆரிய மொழிகள்

பகுப்பு:இந்திய-ஆரிய மொழிகள்
சினா மொழி

**சினா மொழி**, பாக்கித்தானின் வட பகுதிகளில் பரவலாகப் பேசப்படும் ஒரு மொழியாகும். இதுவே பாக்கித்தானின் வட பகுதிகளில் பாசப்படும் மொழிகளுள் முக்கியமானது. இது இந்தியாவிலும் வடக்குக் காசுமீர் பகுதியில் பேசப்படுகின்றது. பாக்கித்தானில் இம் மொழி பேசுவோர் பெரும்பாலும் கில்கிட் மற்றும் தயமெர் மாவட்டங்களிலேயே வாழுகின்றனர். இவற்றைவிட பால்ட்டித்தான், கோகிசுத்தான் மாவட்டங்களிலும் காணப்படுகின்றனர்

இது இந்திய-ஆரிய மொழிக் குடும்பத்தின், இந்திய-ஈரானிய மொழித் துணைக் குடும்பத்தில் உள்ள இந்திய-ஆரிய மொழிப் பிரிவைச் சேர்ந்தது. இம் மொழி தார்டிக் மொழிகளுள் ஒன்றாக வகைப்படுத்தப்பட்டு உள்ளது.

இம் மொழி குறித்த ஆய்வுகள் இதன் கிளை மொழிகளின் வேறுபாடுகள் குறித்து ஒத்த கருத்து உடையவையாக இல்லை. எனினும் இம் மொழியின் அடையாளத்தை நிறுவுவதிலும், இலக்கணத்தை உருவாக்குவதிலும் பல ஆய்வுகள் நடத்தப்பட்டுள்ளன. 1980 ஆம் ஆண்டிலிருந்து லெயிட்னர் (Leitner), கிரியர்சன் (Grierson), லாரிமர் (Lorimer), பெய்லி (Bailey) ஆகியோர் இம் மொழி தொடர்பாகப் பல பங்களிப்புக்களைச் செய்துள்ளனர். இவர்களுள் பெய்லியே இதன் இலக்கணம், ஒலியனியல் என்பவை தொடர்பில் ஆழமான ஆய்வுகளைச் செய்தவர் ஆவார். இவர் தனது ஆய்வுகள் மூலம் மூன்று வகையான சினா மொழிகளை அடையாளம் கண்டார். இவை கில்கிட்டி, கோகிசுத்தானி, அசிடன் என்பனவாகும். 

கில்கிட் மாவட்டத்தில் பேசப்படும் மொழியே பொது சினாவாகக் கொள்ளப்படுகின்றது. எனினும் இதனைப் பொது மொழியாக உயர்த்துவதற்கு நிறையச் செய்யவேண்டி இருக்கிறது. இப்பொழுதுதான் இக் கிளை மொழியில் இலக்கியங்கள் சில வரத் தொடங்குகின்றன. பாக்கித்தான் வானொலியும் சில நிகழ்ச்சிகளை இம்மொழியில் தயாரித்திருக்கிறது. 

## உசாத்துணைகள்
* கடல்கடந்த பாகிஸ்தான் பவுண்டேஷனின் இணையத் தளம் 
* ஷினா மொழி பற்றிய எத்னோலாக் அறிக்கை

## இவற்றையும் பார்க்கவும்
* இந்திய-ஆரிய மொழிகள்

பகுப்பு:இந்திய-ஆரிய மொழிகள்
கோஹிஸ்தான் மாவட்டம்

thumb|300px|right|பாகிஸ்தானின் வடமேற்கு முன்னரங்க மாகாணத்தில் கோஹிஸ்தான் மாவட்டத்தின் அமைவிடம் (சிவப்பு நிறத்தில்).
**கோஹிஸ்தான்** (کوہستان) பாகிஸ்தானின் கைபர் பக்துன்வா மாகாணத்தில் உள்ள ஒரு மாவட்டமாகும்.  பாரசீக மொழியில் *கோஹிஸ்தான்* என்பது *மலை நாடு* என்னும் பொருள் தரும் ஒரு சொல்லாகும். நடு, தென் மற்றும் தென்மேற்கு ஆசியப் பகுதிகளுக்கு இடையிலான தொடர்புப் பதையாக இருந்ததனால் இப் பகுதிக்குச் சிறப்பான வரலாறு உண்டு. இப் பகுதியில், மிகப் பழங்காலம் முதலே பெரும்பான்மையாகத் தார்டிக் மற்றும் பஷ்தூன் இனக்குழுவினர் வாழ்ந்து வருகின்றனர். இப் பகுதி வரலாற்றில், பாரசீகர், கிரேக்கர், சித்தியர், குஷாண்கள், துருக்கியர், ஆப்கானியர், முகலாயர், பிரித்தானியர் போன்றோரால் கைப்பற்றப்பட்டு இருந்துள்ளது. 

## புவியியல்
இம் மாவட்டம் மிகவும் குறைவான மக்கள் அடர்த்தி கொண்ட ஒரு மாவட்டமாகும். இது, காஷ்மீரின் பாகிஸ்தான் ஆளுகைக்கு உட்பட்ட ஆசாத் காஷ்மீரைக் கிழக்கு எல்லையாகவும், ஆப்கானிஸ்தானின் நூரிஸ்தான் மாகாணத்தை மேற்கு எல்லையாகவும் கொண்டது. யூரேசிய நிலத்தட்டும், இந்தியத் துணைக்கண்டமும் சந்திக்கும் இடத்தில் அமைந்திருப்பதால், இப் பகுதி, 2005 ஆம் ஆண்டில் காஷ்மீரில் இடம்பெற்றது போன்ற நிலநடுக்கங்களுக்கு உட்படக்கூடியது.

பசுமையான காடுகளையும், பாரிய மலைகளையும், ஆறுகளையும் கொண்டது இம் மாவட்டம். சிந்து நதி இப் பகுதியை இரண்டு பிரிவுகளாகப் பிரிக்கிறது. கிழக்குப் பகுதி சிந்து கோஹிஸ்தான் என்றும் மேற்குப் பகுதி சுவாத் கோஹிஸ்தான் என்றும் அழைக்கப்படுகின்றது. கில்கிட்டுக்குப் போகும் காராக்கோரம் நெடுஞ்சாலை கோஹிஸ்தான் ஊடாகச் செல்கிறது. இச் சாலையில் உள்ள கோஹிஸ்தான் நகரங்கள் எல்லாமே கடல் மட்டத்திலிருந்து 600 மீட்டருக்கும் குறைவான உயரத்திலேயே அமைந்துள்ளன. 

கோஹிஸ்தான் மாவட்டம் தாசில்கள் எனப்படும் மூன்று துணைப் பிரிவுகளாகப் பிரிக்கப்பட்டு உள்ளது. இவை, பாலாஸ், பட்டான், தஸ்சு என்பனவாகும். தஸ்சு நகரம் இம் மாவட்டத்தின் தலைநகரம் ஆகும்.

## பொருளாதாரம்
பெரும்பாலான கோஹிஸ்தானியர் கால்நடை வளர்ப்பிலேயே தங்கியுள்ளனர். இவர்கள் பாலுக்காகவும் இறைச்சிக்காகவும், மாடுகள், செம்மறியாடுகள், ஆடுகள் என்பவற்றை வளர்க்கின்றனர்.

பகுப்பு:கைபர் பக்துன்வா மாகாணம்
பகுப்பு:வடமேற்கு எல்லைப்புற மாகாணம்
கைபர் பக்துன்வா மாகாணத்தின் மாவட்டங்கள்
பகுப்பு:பாக்கித்தானின் மாவட்டங்கள்
குரோவர் கிளீவ்லாண்ட்

**ஸ்டீபன் குரோவர் கிளீவ்லாண்ட்** (*Stephen Grover Cleveland*, மார்ச் 18, 1837 – ஜூன் 24, 1908), என்பவர் ஐக்கிய அமெரிக்காவின் 22வதும், 24வதும் குடியரசுத் தலைவர் ஆவார். 1889இல் இடம்பெற்ற தேர்தலில் இவர் பெஞ்சமின் ஹரிசனிடம் தோற்று மீண்டும் 1893 தேர்தலில் வெற்றி பெற்று இரண்டாம் முறை அதிபரானார்.

## மேற்கோள்கள்

## வெளி இணைப்புகள்
* வெள்ளை மாளிகை இணையதளம் 

பகுப்பு:1837 பிறப்புகள்
பகுப்பு:ஐக்கிய அமெரிக்கக் குடியரசுத் தலைவர்கள்
பகுப்பு:1908 இறப்புகள்
பகுப்பு:ஆங்கில அமெரிக்கர்கள்
பலூச்சி மொழி

**பலூச்சி மொழி** ஒரு வடமேற்கு ஈரானிய மொழியாகும். மேற்குப் பாகிஸ்தான், கிழக்கு ஈரான் மற்றும் தெற்கு ஆப்கானிஸ்தான் ஆகியவற்றில் உள்ள பலூச்சிஸ்தானின் பலூச் பகுதியின் முதன்மை மொழி இதுவாகும். இது சில பிராகுயிக்களால் இரண்டாம் மொழியாகவும் பேசப்படுகிறது. இது பாகிஸ்தானின் ஒன்பது உத்தியோக மொழிகளுள் ஒன்றாகவும் உள்ளது.

## கிளைமொழிகள்
பலூச்சி மொழிக்குப் பல கிளைமொழிகள் உள்ளன. எத்னோலாக் மூன்று கிளைமொழிகளாக, கிழக்குப் பலூச்சி, மேற்குப் பலூச்சி, தெற்குப் பலூச்சி என்னும் மூன்றையும் குறித்துள்ளது. ஈரானிக்கா கலைக்களஞ்சியம் ஆறு கிளைமொழிகளைப் பட்டியலிட்டுள்ளது. இவை, ரக்ஷானி, சரவானி, லக்ஷாரி, கேச்சி, கரையோரக் கிளைமொழிகள், கிழக்கு மலைப்பகுதிப் பலூச்சி என்பனவாகும். இவற்றுள் ரக்ஷானிக்குத் துணைக் கிளைமொழிகளாக கலாத்தி, பஞ்குரி, சர்ஹாத்தி என்னும் மூன்று மொழிகள் தரப்பட்டுள்ளன.

## எழுத்து

19 ஆம் நூற்றாண்டுக்கு முன்னர் பலூச்சி எழுத்து வடிவம் இல்லாத ஒரு மொழியாகவே இருந்தது. உத்தியோக எழுத்து மொழியாக பாரசீகம் இருந்தபோதும், பலூச் நீதிமன்றங்களில் பலூச்சி பேசப்பட்டு வந்தது. பிரித்தானிய மொழியியலாளர்களும், அரசியல் வரலாற்று அறிஞர்களும் ரோம எழுத்து வடிவங்களையே பயன்படுத்தினர். பாகிஸ்தான் விடுதலைக்குப் பின்னர் பலூச் அறிஞர்கள், நஸ்டாலிக் அரபி எழுத்துக்களைப் பயன்படுத்தினர். ஆப்கானிஸ்தானில் பாஷ்தூ மொழியை எழுதப் பயன்படுத்தும் மாற்றம் செய்யப்பட்ட அரபி எழுத்துக்களைப் பயன்படுத்துகின்றனர்.

## ஒலியனியல்

## மேற்கோள்கள்

பகுப்பு:ஈரானிய மொழிகள்
பகுப்பு:பலூசிஸ்தான் (பாகிஸ்தான்)
பண்டுவாசுதேவன்

**பண்டுவாசுதேவன்** (கி.மு. 504-474) அல்லது **பண்டுவாசுதேவ** இலங்கையின் முதலாவது அரச மரபின் இரண்டாவது அரசனாவான். இவன் முதலாவது அரச மரபைத் தோற்றுவித்தவனும் முதல் அரசனுமான கலிங்க இளவரசன் விஜயனின் உடன்பிறந்தான் மகன் என மகாவம்சம் குறிப்பிடுகிறது. ஆனால் மகாவம்சத்துக்கு முன்னர் இயற்றப்பட்ட தீபவம்சம் இவனை **பண்டு**வாசன் என்று குறிப்பிடுவதைக் கொண்டு இவன் பாண்டிய நாட்டில் இருந்து வந்தனர் என்றும் வரலாற்றறிஞர்கள் வாதிடுகின்றனர். இதற்கு ஆதாரமாக விஜயன் பாண்டியனின் மகளை மணந்ததைக் குறிப்பிட்டு மீண்டும் இலங்கையை ஆள ஆட்சியாளர் இல்லை என்பதால் பண்டுவாசனை பாண்டியன் இலங்கைக்கு அனுப்பியதாக குறிப்பிடுகின்றனர். கி.மு 505 இல் விஜயன் வாரிசு இல்லாமல் இறந்தான்.

## மகாவம்சம் கூறும் பண்டுவாசுதேவன் இலங்கை வரவு
சிறிது கால இடைவெளியின் பின்னர் கலிங்கநாட்டில் இருந்த பண்டுவாசுதேவன் அழைத்து வரப்பட்டு முடி சூட்டப்பட்டான். இளவரசன் பண்டுவாசுதேவன் பிரபுத்துவ குடும்பங்களைச் சேர்ந்த இளைஞர்களான உதவியாளர்களுடன் வந்ததாக இலங்கைச் சரித்திரம் கூறும் நூலான மகாவம்சம் கூறுகின்றது. கலிங்க நாட்டிலிருந்து வந்த இளவரசியான புத்தகாஞ்சனா என்பவளை பண்டுவாசுதேவன் மணம் செய்துகொண்டான். புத்தகாஞ்சனா பண்டைய அரச குடும்பத்தைச் சேர்ந்தவனும் புத்தரின் ஒன்றுவிட்ட சகோதரனுமான *பாண்டா* என்னும் அரசனுடைய மகளாவாள். இவனுக்குப் பத்து ஆண் மக்களும், உம்மத சித்தா என்னும் ஒரு பெண் பிள்ளையும் இருந்தனர். மூத்த மகன் அபய என்பவனாவான். இவனது இறப்பின் பின்னர் இவனது மூத்த மகன் அபய அரசனானான்.

## இவற்றையும் பார்க்க
* ஆட்சியாளர் பட்டியல், இலங்கை

## மேற்கோள்கள்
 

பகுப்பு:இலங்கை மன்னர்கள்
பகுப்பு:மகாவம்சம்
பகுப்பு:விசய வம்ச அரசர்கள்